FPT คว้าเรตติ้ง A ต่อเนื่อง 2 ปีซ้อน สะท้อนธุรกิจแกร่ง
“เฟรเซอร์ส พร็อพเพอร์ตี้ ประเทศไทย” คว้าอันดับเครดิตระดับ “A” จาก TRIS ต่อเนื่อง 2 ปีซ้อน สะท้อนความแข็งแกร่งแพลตฟอร์มอสังหาฯ ครบวงจร
“เฟรเซอร์ส พร็อพเพอร์ตี้ ประเทศไทย” คว้าอันดับเครดิตระดับ “A” จาก TRIS ต่อเนื่อง 2 ปีซ้อน สะท้อนความแข็งแกร่งแพลตฟอร์มอสังหาฯ ครบวงจร
25 ต.ค. 2565

บริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) หรือ FPT ผู้นำบริการอสังหาริมทรัพย์ครบวงจรรายแรกของประเทศไทย ประกาศความสำเร็จล่าสุดด้วยการรักษาอันดับเครดิตองค์กรในระดับ “A” ด้วยแนวโน้มอันดับเครดิต “Stable” หรือ “คงที่” ต่อเนื่องเป็นปีที่ 2 โดยทริสเรทติ้ง ตอกย้ำสถานะของบริษัทฯ ที่มีความสำคัญในเชิงกลยุทธ์ (Strategically Important) ของแบรนด์ Frasers Property ซึ่งเป็นผู้นำอสังหาฯระดับโลก รวมถึงแสดงให้เห็นถึงศักยภาพและความสามารถของ FPT ในการดำเนินธุรกิจอย่างแข็งแกร่งภายใต้ความท้าทาย
โดยอันดับเครดิตที่ได้รับนี้ สะท้อนถึงสถานะของบริษัทฯ ที่มีความมั่นคง โดยทริสเรตติ้งมีมุมมองว่า FPT มีความสำคัญในเชิงกลยุทธ์ต่อกลุ่มเฟรเซอร์ส พร็อพเพอร์ตี้ หรือ Frasers Property Limited (FPL) ซึ่งเป็นบริษัทจดทะเบียนในตลาดหลักทรัพย์สิงคโปร์ และมีบทบาทเป็นผู้ลงทุนในด้านธุรกิจพัฒนาอสังหาริมทรัพย์ในประเทศไทยภายใต้แบรนด์เฟรเซอร์ส พร็อพเพอร์ตี้
ทั้งนี้ FPT ได้รับการจัดอันดับในระดับ A “คงที่” จากการเป็นบริษัทฯขนาดใหญ่ที่มีพอร์ตโฟลิโออสังหาฯครบวงจร ครอบคลุมอสังหาริมทรัพย์เพื่อที่อยู่อาศัย อุตสาหกรรม และพาณิชยกรรม โดยธุรกิจอสังหาริมทรัพย์เพื่อที่อยู่อาศัยมีอัตรากำไรขั้นต้นที่ฟื้นตัว ในขณะที่ธุรกิจพัฒนาอสังหาริมทรัพย์เพื่ออุตสาหกรรมยังเติบโตอย่างแข็งแกร่งต่อเนื่อง ด้วย อีกทั้งยังเล็งเห็นว่าธุรกิจอสังหาริมทรัพย์เพื่อพาณิชยกรรมจะปรับตัวดีขึ้นจากการผ่อนคลายมาตรการควบคุมการเดินทางทั่วโลก ซึ่งทำให้ธุรกิจโรงแรมฟื้นตัวอย่างค่อยเป็นค่อยไป ในส่วนของธุรกิจอาคารสำนักงาน ได้เปิดตัวอาคารสีลมเอจ เพื่อสนับสนุนการเติบโตของธุรกิจ
อย่างไรก็ตาม ทริสเรทติ้งคาดว่าบริษัทมีสภาพคล่องที่เพียงพอในอีก 12 เดือนข้างหน้า บริษัทฯ จะยังมีสภาพคล่องเพียงพอที่จะสามารถดำเนินโครงการสำคัญของทุกกลุ่มธุรกิจได้อย่างราบรื่น และพร้อมที่จะเข้าลงทุนในโอกาสธุรกิจที่สำคัญ